Andy Dalton

Andrew Gregory "Andy" Dalton (s. 29. lokakuuta 1987 Katy, Texas) on yhdysvaltalainen amerikkalaisen jalkapallon pelaaja, pelipaikaltaan pelinrakentaja. Hän pelaa tällä hetkellä NFL-liigan Carolina Panthersissa.

NFL-ura
Cincinnati Bengals varasi Texasin kristillisessä yliopistossa yliopistojalkapalloa pelanneen Daltonin vuoden 2011 NFL:n varaustilaisuuden toisella kierroksella, 35. pelaajana. Hänet valittiin heti tulokaskaudellaan NFL:n tähdistöotteluun Pro Bowliin. Dalton myös johdatti Bengalsin pudotuspeleihin heikon edelliskauden jälkeen.

Dalton solmi elokuussa 2014 Cincinnati Bengalsin kanssa kuuden vuoden sopimuksen, arvoltaan 115 miljoonaa dollaria. Yhdeksän Cincinnatissa pelatun kauden jälkeen Bengals vapautti Daltonin sopimuksestaan keväällä 2020.

Kaudeksi 2020 Dalton teki sopimuksen Dallas Cowboysin kanssa.

Maaliskuussa 2021 Dalton teki Chicago Bearsin kanssa yksivuotisen ja yhteensä 13 miljoonan dollarin arvoisen sopimuksen. https://web.archive.org/web/20211124112048/https://www.chicagobears.com/news/roster-move-bears-agree-to-terms-with-dalton

Maaliskuussa 2022 Dalton teki New Orleans Saintsin kanssa yksivuotisen sopimuksen. https://web.archive.org/web/20220331215108/https://www.neworleanssaints.com/news/andy-dalton-quarterback-new-orleans-saints-free-agency-2022-roster

Maaliskuussa 2023 Dalton teki Carolina Panthersin kanssa kaksivuotisen ja yhteensä 11 miljoonan dollarin arvoisen sopimuksen. https://www.nfl.com/news/panthers-signing-former-saints-qb-andy-dalton-to-one-year-10-million-contract

Helmikuussa 2025 Dalton teki Panthersin kanssa kaksivuotisen ja yhteensä kymmenen miljoonan dollarin arvoisen sopimuksen. https://www.espn.com/nfl/story/_/id/43907563/source-panthers-backup-qb-andy-dalton-agree-2-year-deal

 Lähteet 

Luokka:Yhdysvaltalaiset amerikkalaisen jalkapallon pelaajat
Luokka:Vuonna 1987 syntyneet
Luokka:Elävät henkilöt